b'\n_START_ARTICLE_\nDildo\n_START_SECTION_\nDescriere \xc8\x99i mod de folosire\n_START_PARAGRAPH_\nDildo-ul se aseaman\xc4\x83 cu penisul din punct de vedere a formei, m\xc4\x83rimii \xc8\x99i a aspectului. Unii extind aceast\xc4\x83 defini\xc8\x9bie \xc8\x99i includ \xc3\xaen aceast\xc4\x83 categorie vibratoarele, extensiile pentru penis dar \xc8\x99i dopurile anale._NEWLINE_Aceste juc\xc4\x83rii se folosesc indiferent de sex \xc8\x99i orientare sexual\xc4\x83, pentru masturbare sau alte activit\xc4\x83\xc8\x9bi sexuale. De cele mai multe ori, dildo-urile se folosesc pentru penetr\xc4\x83ri vaginale \xc8\x99i anale, dar acestea au \xc8\x99i valoare de feti\xc8\x99 \xc8\x99i pot fi folosite \xc8\x99i \xc3\xaen alte moduri, de exemplu m\xc3\xa2ng\xc3\xa2ierea pielii \xc3\xaen timpul preludiului. Dac\xc4\x83 au m\xc4\x83rimea corespunz\xc4\x83toare, pot fi folosite pe post de c\xc4\x83lu\xc8\x99, penetrare oral\xc4\x83 dar \xc8\x99i pentru stimularea punctului G._NEWLINE_Un dildo care este introdus \xc3\xaen anus \xc8\x99i r\xc4\x83m\xc3\xa2ne acolo p\xc3\xa2n\xc4\x83 la scoaterea lui se nume\xc8\x99te dop anal. Exist\xc4\x83 \xc8\x99i dildo-uri duble folosite de c\xc4\x83tre femei pentru a penetra at\xc3\xa2t anusul c\xc3\xa2t \xc8\x99i vaginul, dar \xc8\x99i dou\xc4\x83 partenere care \xc3\xaempart acela\xc8\x99i dildo. Exist\xc4\x83 dildo-uri menite s\xc4\x83 fie ata\xc8\x99ate de anumite tipuri de hamuri sau lenjerie \xc8\x99i se numesc hamuri strap-on sau dildo strap-on. Altele sunt menite s\xc4\x83 fie purtate \xc3\xaen interior._NEWLINE_Dildo-urile strap-on pot avea dou\xc4\x83 capete acestea fiind menite celor care doresc penetrare anal\xc4\x83 sau vaginal\xc4\x83 \xc8\x99i in acelasi timp s\xc4\x83 penetreze o alt\xc4\x83 partener\xc4\x83. Acestea pot fi folosite \xc8\x99i pentru penetrarea anal\xc4\x83 a barbatului. Dac\xc4\x83 penetrarea este realizat\xc4\x83 de c\xc4\x83tre femeie unui barbat, acest act se nume\xc8\x99te pegging._NEWLINE_Alte tipuri de dildo-uri sunt cele menite s\xc4\x83 fie puse pe fa\xc8\x9ba unui partener, dildo-uri gonflabile \xc8\x99i dildo-uri cu cupe de suc\xc8\x9biune la baz\xc4\x83._NEWLINE_Popularitatea de care se bucur\xc4\x83 aceast\xc4\x83 juc\xc4\x83rie sexuala a f\xc4\x83cut s\xc4\x83 apar\xc4\x83 dildo-uri extrem de "\xc3\xaenfrumuse\xc8\x9bate", realizate din materiale scumpe \xc8\x99i pot avea \xc8\x99i bijuterii.\n_START_SECTION_\nEtimologie\n_START_PARAGRAPH_\nEtimologia cuv\xc3\xa2ntului "dildo" este neclar\xc4\x83. Dic\xc8\x9bionarul Englez Oxford (OED) descrie cuv\xc3\xa2ntul ca fiind de origine obscur\xc4\x83. O teorie face referin\xc8\x9b\xc4\x83 la c\xc3\xa2rligul \xc3\xaen form\xc4\x83 de falus folosit pentru a \xc8\x9bine \xc3\xaen pozi\xc8\x9bie v\xc3\xa2sla unei b\xc4\x83rci. Acesta era introdus \xc3\xaentr-o gaur\xc4\x83 dintr-o parte a b\xc4\x83rcii \xc8\x99i are o form\xc4\x83 similar\xc4\x83 cu juc\xc4\x83ria modern\xc4\x83. Este posibil ca aceast\xc4\x83 juc\xc4\x83rie s\xc4\x83 \xc3\xae\xc8\x99i fi luat numele de la aceast\xc4\x83 ustensil\xc4\x83 care \xc8\x99i-a \xc3\xaemprumutat numele de la ora\xc8\x99ul Dildo \xc8\x99i Insula Dildo din apropiere, Newfoundland, Canada. Al\xc8\x9bii sugereaz\xc4\x83 c\xc4\x83 acest cuv\xc3\xa2nt este o denaturare a cuvantului italian diletto (pl\xc4\x83cere)._NEWLINE_Potrivit OED, prima apari\xc8\x9bie a cuv\xc3\xa2ntului \xc3\xaen englez\xc4\x83 a fost \xc3\xaen cartea lui Thomas Nashe intitulat\xc4\x83 "Choise of Valentine sau Balada vesela a Dildo-ului lui Nash" (1593). Cuv\xc3\xa2ntul apare \xc8\x99i \xc3\xaen "Alchimistul" lui Ben Jonson. Expresia "Dil Doul" care face referin\xc8\x9b\xc4\x83 la un penis, apare \xc3\xaen balada din secolul 17 "Nemul\xc8\x9bumirea fecioarei care vrea un Dil Doul"._NEWLINE_Olisbos este un termen clasic pentru dildo, din grecescul \xce\xbf\xce\xbb\xce\xb9\xcf\x83\xce\xb2\xce\xbf\xcf\x82._NEWLINE_\xc3\x8en unele limbi moderne, numele date termenului dildo pot fi mai descriptive, creative sau subtile: rusescul \xd0\xa4\xd0\xb0\xd0\xbb\xd0\xbb\xd0\xbe\xd0\xb8\xd0\xbc\xd0\xb8\xd1\x82\xd0\xb0\xd1\x82\xd0\xbe\xd1\x80 (imitator falic), darshildo \xc3\xaen limba hindi, consolador \xc3\xaen spaniol\xc4\x83 \xc8\x99i cala goeg (penis fals) \xc3\xaen galez\xc4\x83.\n_START_SECTION_\nIstorie\n_START_PARAGRAPH_\n\xc3\x8entr-o form\xc4\x83 sau alta, dildo-urile au fost prezente \xc3\xaen societate de-alungul istoriei. Artefacte din Paleoliticul Superior care au fost descrise ca batoane, au fost folosite, foarte probabil, cu scopuri sexuale. Totu\xc8\x99i, se pare c\xc4\x83 apar ezit\xc4\x83ri din partea arheologilor c\xc3\xa2nd vine vorba s\xc4\x83 eticheteze aceste juc\xc4\x83rii ca juc\xc4\x83rii sexuale: un arheolog spunea: "Observ\xc3\xa2nd forma, m\xc4\x83rimea \xc8\x99i, \xc3\xaen unele cazuri, simbolistica explicit\xc4\x83 a batoanelor din era glaciar\xc4\x83, pare destul de neingenios s\xc4\x83 evi\xc8\x9bi cea mai evident\xc4\x83 \xc8\x99i direct\xc4\x83 interpretare. Dar aceasta a fost evitat\xc4\x83."_NEWLINE_Cel mai vechi dildo cunoscut este un falus de 20 de centimetri din Paleoliticul Superior, adic\xc4\x83 30.000 de ani \xc3\xaen urm\xc4\x83. Descoperirile arheologice arat\xc4\x83 c\xc4\x83 oamenii Egiptului antic foloseau dildo-uri acum 2500 de ani. De asemenea, aceste juc\xc4\x83rii erau prezente \xc3\xaen via\xc8\x9ba Grecilor, unele fiind reprezentate \xc3\xaen art\xc4\x83._NEWLINE_Primele dildo-uri erau confec\xc8\x9bionate din piatr\xc4\x83, smoal\xc4\x83, lemn sau alte materiale care puteau fi \xc8\x99lefuite pentru a lua forma unui penis \xc8\x99i erau suficient de ferme pentru a fi folosite pentru penetrare. Femeile din China secolului 15 foloseau dildo-uri confec\xc8\x9bionate din lemn l\xc4\x83cuit cu diferite texturi la suprafa\xc8\x9b\xc4\x83. Odat\xc4\x83 cu inventarea materialelor moderne, dildourile pot fi confec\xc8\x9bionate \xc3\xaen diferite m\xc4\x83rimi, forme, culori \xc8\x99i texturi._NEWLINE_\xc3\x8en 1966, Ted Marche a pionerat realizarea \xc8\x99i distribu\xc8\x9bia dildourilor \xc8\x99i altor juc\xc4\x83rii sexuale din cauciuc.\n_START_SECTION_\nChestiuni legale \xc8\x99i etice\n_START_PARAGRAPH_\nPosesia \xc8\x99i v\xc3\xa2nzarea dildourilor sunt ilegale \xc3\xaen unele jurisdic\xc8\x9bii, inclusiv \xc3\xaen India._NEWLINE_Unii cre\xc8\x99tini mai conservatori cred c\xc4\x83 folosirea juc\xc4\x83riilor sexuale este imoral\xc4\x83 \xc8\x99i interzis\xc4\x83 de Biblie. Un predicator baptist american, Dan Ireland, a fost un critic consecvent al acestor dispozitive \xc8\x99i a luptat pentru interzicerea lor din motive etice \xc8\x99i religioase. Potrivit lui Ireland, "C\xc3\xa2teodat\xc4\x83 trebuie s\xc4\x83 protej\xc4\x83m publicul de ei in\xc8\x99i\xc8\x99i. Aceste dispozitive ar trebui interzise pentru c\xc4\x83 provoac\xc4\x83 promiscuitate, pentru c\xc4\x83 promoveaz\xc4\x83 pierderea moralit\xc4\x83\xc8\x9bii \xc8\x99i pentru c\xc4\x83 ispite\xc8\x99te c\xc4\x83tre comportamente inadecvate \xc8\x99i posibil mortale". Ireland crede c\xc4\x83 "nu este nici o cale moral\xc4\x83 de a folosi aceste dispozitive"._NEWLINE_Jacob M. Appel, biotehnist \xc8\x99i istoric medical a spus c\xc4\x83 aceste juc\xc4\x83rii sunt bune din punct de vedere social \xc8\x99i c\xc4\x83 aceste dispozitive, la care se refer\xc4\x83 ca fiind "substituen\xc8\x9bi maritali", joac\xc4\x83 un rol important \xc3\xaen via\xc8\x9ba emo\xc8\x9bional\xc4\x83 a milioane de oameni.\n_START_SECTION_\nDildo-urile \xc3\xaen cultur\xc4\x83\n_START_PARAGRAPH_\nDildourile au fost v\xc4\x83zute pe vase grece\xc8\x99ti. Unele arat\xc4\x83 c\xc4\x83 erau folosite \xc3\xaen masturbarea solitar\xc4\x83 sau \xc3\xaen grup a femeilor. Un vas descrie o scen\xc4\x83 \xc3\xaen care o femeie se apleac\xc4\x83 pentru a oferi sex oral unui b\xc4\x83rbat \xc3\xaen timp ce altul este preg\xc4\x83tit s\xc4\x83 \xc3\xaei introduc\xc4\x83 un dildo \xc3\xaen anus._NEWLINE_Page duBois, clasicist \xc8\x99i feminist, sugereaz\xc4\x83 c\xc4\x83 dildourile erau prezente \xc3\xaen Arta greceasc\xc4\x83 pentru c\xc4\x83 b\xc4\x83rba\xc8\x9bilor greci le era greu de imaginat sexul f\xc4\x83r\xc4\x83 penetrare. Deci, masturbarea femeilor sau sexul \xc3\xaentre femei necesit\xc4\x83 un falus artificial.\n_START_SECTION_\nMateriale\n_START_PARAGRAPH_\nDildourile din cauciuc cu un arc de o\xc8\x9bel \xc3\xaencorporat pentru rigiditate au devenit disponibile in 1940. Acest lucru a fost nesatisf\xc4\x83c\xc4\x83tor din cauza riscului de a suferi leziuni serioase ce pot fi produse de arc \xc3\xaen momentul \xc3\xaen care cauciucul se crap\xc4\x83._NEWLINE_Mai t\xc3\xa2rziu, au devenit populare dildourile din PVC. Multe din dildourile ieftine sunt f\xc4\x83cute din acest material._NEWLINE_\xc3\x8en anii \'90, dildourile din silicon au devenit mai populare, un trend care a continuat pe m\xc4\x83sur\xc4\x83 ce pre\xc8\x9burile au sc\xc4\x83zut. Acestea sunt mai u\xc8\x99or de cur\xc4\x83\xc8\x9bat \xc8\x99i nu au aroma plastic\xc4\x83 a PVC-ului. La \xc3\xaenceput, acestea erau scumpe dar acum au un pre\xc8\x9b acceptabil. Siliconul p\xc4\x83streaz\xc4\x83 bine c\xc4\x83ldura corpului, este un conductor excelent al vibra\xc8\x9biilor \xc8\x99i poate fi sterilizat prin fierbere._NEWLINE_Dildourile din o\xc8\x9bel sunt populare \xc3\xaen cultura BDSM. Unii utilizatori le prefer\xc4\x83 pentru duritate, fermitate, durabilitate \xc8\x99i conducerea curentului electric. Pentru c\xc4\x83 sunt grele, acestea pot fi folosite pentru exersarea mu\xc8\x99chilor vaginali. Un dildo din o\xc8\x9bel poate fi \xc3\xaenc\xc4\x83lzit sau r\xc4\x83cit \xc3\xaen ap\xc4\x83 \xc3\xaenainte de folosire pentru a provoca o serie de senza\xc8\x9bii termice._NEWLINE_Dildourile din sticl\xc4\x83 sunt similare celor din o\xc8\x9bel. \xc3\x8en cele mai multe cazuri, juc\xc4\x83riile din sticl\xc4\x83 sunt solide. Ca \xc8\x99i o\xc8\x9belul, sticla poate fi folosit\xc4\x83 pentru a stimula punctul G sau prostata mai ferm._NEWLINE_Pielea artificial\xc4\x83 este un material sintetic care arat\xc4\x83 \xc8\x99i se comport\xc4\x83 ca pielea uman\xc4\x83. Este un material poros \xc8\x99i nu poate fi sterilizat._NEWLINE_Fructele \xc8\x99i legumele cu forma de falus, cum ar fi bananele sau castravetele au fost folosite ca dildo-uri, posibil din preistorie. Orice obiect care are fermitatea \xc8\x99i forma corespunz\xc4\x83toare poate fi, \xc3\xaen mod ipotetic, folosit ca dildo.\n_START_SECTION_\nForm\xc4\x83\n_START_PARAGRAPH_\n\xc3\x8en mod conven\xc8\x9bional, multe dildouri au forma penisului uman cu diferite detalii (vene, scrot) iar altele sunt f\xc4\x83cute pentru a se asem\xc4\x83na falusului unor animale. Exista si dildo-uri moderne cu forme mai putin conventionale, axate mai mult pe a provoca placere decat pe forma anatomica.\n_START_SECTION_\nSiguran\xc8\x9b\xc4\x83\n_START_PARAGRAPH_\nC\xc3\xa2teva dildouri mari sunt create doar pentru efect vizual \xc8\x99i pot deveni nesigure dac\xc4\x83 sunt folosite pentru penetrare. Dildourile pot transmite boli \xc3\xaentre utilizatori \xc3\xaen acela\xc8\x99i mod cu celelalte forme de contact sexual \xc8\x99i nu ar trebui \xc3\xaemp\xc4\x83r\xc8\x9bite \xc3\xaentre persoane.'